rlitschk/wikidir huggingface dataset:
Horß is en Oort un Gemeen in de Samtgemeen Söttmer in’n Landkreis Rodenborg (Wümm) in Neddersassen. Se hett 1279 Inwahners (Stand 31. Dezember 2022). De Gemeen ümfaat de veer Oortsdelen Horß, Clünder, Stoapel un Winkeldörp. De Gemeen Horß liggt in Westen vun’n Landkreis. Dor grenzt se an de Gemeen Otterbarg , de to’n Landkreis Veern höört. In’n Süüden grenzt Horß an de Gemeen Reeßen un in’n Oosten an de Eenheitsgemeen Rodenborg (Wümm). Na Noordoosten liggt de Gemeen Jeem, un na Noorden un Noordwesten to finnt sik de Gemenen Büls un Vörwark. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. In de Feldmark Horß laat sik Sporen vun Wahnsteden ut vörhistoorsche Tiet nawiesen. In’n nöördlichen Deel vun’t Rebeet sünd Funnen ut de middleren Steentiet maakt worrn. Koppels vun Bultengräver in’n Westen u n Süüden vun’t Dörp düüdt op twee oder dree Wahnsteden in de Jungsteentiet un in de Bronzetiet hen. Ut de Tiet twüschen 1000 bit 700 v. Chr. sünd Urnengräver opfunnen worrn. Dat Dörp mutt sien Anfang to de Tiet vun Karl den Groten hatt hebben. Dat hebbt Funnen wiest, de 1963
Annibale de Gasparis (* 9. November 1819 in Bugnara; † 21. März 1892 in Neapel) weer en italieensch Astronom. Van 1864 bit 1889 weer de Gasparis Direkter vun de Steernwacht vun Capodimonte in Neapel. He hett negen Asteroiden opdeckt. 1851 wurr he mit de Goldmedaille vun de Royal Astronomical Society uttekend. To sien Gedenken wurrn de 30 Kilometer groot Maandkrater de Gasparis as ok de Gasparis-Rille (Rimae de Gasparis), en bi de Gasparis-Krater anfangend 93 Kilometer lang Slucht up den Maand, nömmt. Gargano, Mauro: Annibale de Gasparis. In: Polvere di Stelle. . Gargano, Mauro: Annibale de Gasparis, the sublime calculator of Parthenope's sky. In: BORNH. 3, Nr. 1, S. 1-24. https://doi.org/10.6093/2724-4393/2023/1.
De Bundsautobahn 215 (Afk.:BAB 215 oder ok A 215) is en regionale Autobahn in Sleswig-Holsteen. Se verbinnt op en Läng vun 17 km de A 7 an’t Autobahndreeeck Bordesholm mit de Landshööftstadt Kiel. De A 215 verlööpt op hele Läng tweesporig mit Standspoor. An’t Autobahndreeeck Bordesholm kann een blots vun Süüden her op de A 215 opfohren. Wenn man aver de A 7 vun Noorden her rünnerkummt, is dat nich mööglich dor op de A 215 to kamen. Man fohrt denn al an’t Autobahnkrüüz Rendsborg op de A 210, de parallel to de A 215 ’n poor Kilometer wieter nöördlich verlöpt, in de se kort vör Kiel an’t Autobahnkrüüz Kiel-West inmünnt. Vun wegen de Geometrie vun dat Autobahndreeeck, warrt de Kilometers op de Afbögersporen ünnerscheedlich tellt: Wenn een vun Hamborg ut na Kiel föhrt, denn fangt de Bundsautobahn 215 bi Kilometer 2,1 an, wieldat anners rüm de Inmünnen vun de A 215 in de A 7 nipp un nau bi Kilometer 0,0 to Enn is. De Spoor is wietlöpig boot in münnt eerst ruchweg 2 km wieter weg in de A 7. Naue Streckenbeschrieven vun de A 215 Düütsche Bundsautobahnen Strecken in Bedriev: Hööftstrecken: A 1 | A 2 |
De Klock vun Haddeby is en ole Karkenklock, de se in Haddeby funnen hebbt. Dat is de öllste bekannte noch ganze Karkenklock in Noordeuropa. 1978 weren Lüüd vun dat Institut för Geophysik vun de Universität Kiel bi in de Neegd vun dat ole Haithabu dat Haddebyer Noor to vermeten un sünd dorbi dör Tofall op de Klock stoten. Dukers hebbt ehr denn rophaalt. De Klock schall so ut de Tied üm 950 stammen un steit nu in dat Wikinger-Museum Haithabu. Dat Amt Haddeby wiest de Klock blangen dat Wikingerschipp vun Haddeby nu ok in sien Wapen. 1981 hebbt se en Dokumentarfilm över dat Bargen un dat Nageten vun de Klock dreit, de Die Glocke von Haithabu heten hett. De bi de Geteree Rincker in Sinn nagatene Klock is nu vör dat Wikinger-Museum Haithabu ophangen un kunn ook lüüt warrn. 2004 hebbt se de Klock noch wedder nageten laten. Disse Kopie is nu in dat Klockenmuseum in Herrenberg un hett en Slagtoon vun b²+7. In Haithabu harr dat ok al vör disse Klock en annere Klock geven. En Schöör vun disse öllere Klock hebbt se ok in Haddeby funnen. To disse Klock seggt se Ansgar-Klock to, denn Ansgar weer dat, de
Santen is ene vun de öllste Städer in’t Rhienland an de Rhien. Santen harr inst de Naam Tronje. Santen liggt an de Rhien un weer en römschet Lager, wat nu de Archäoloogsch Park Xanten is. De hillge Norbert, de Arzbischop vun Meideborg weer, keem ut Santen. In’t Nibelungenleed keem Siegfried ut Santen. Ok Hagen vun Tronje, wat ja Santen is, keem vun hie. Santen is in’n Kreis Wesel, wat en Kreis in’t Ruhrrebeet bi Duisborg is. De Stadt har Enn Dezember 2009 tosamen 21.536 Inwahners up en Rebeet vun 72,4 km². Santen. Mehr Biller, Videos oder Audiodateien to’t Thema gifft dat bi Wikimedia Commons.
Garmarna is en sweedsche Folkrockgrupp, de sünners Egenkompositschonen un olle skandinaavsche Balladen speelt. Bi Garmarna steiht en rockige Musik mit elektroonsche Effekten in’n Vördergrund. De Grupp is 1990 vun de dree jungen Lüüd Stefan Brisland-Ferner, Gotte Ringqvist un Rickard Westman ut Sundsvall grünnt worrn. Se harrn in’t Theater to dat Stück Hamlet olle sweedsche Musik höört, de jem dat so andoon harrn, dat se anfüngen na olle Melodien un Instrumenten to söken. Een Johr later keem Jens Höglin as Slagtüüchspeler dorto. In’t Johr 1992 hebbt se jemehr eerste EP produzeert. För de Fronsstimm hebbt se jemehr langjohrige Fründin Emma Härdelin inlaadt, de mit ehr hellen Stimm en goden Kontrast to de düstere Atmosphäär vun de Musik setten de. Dat üm so mehr, as ehr natürliche Stimm nich dör en klassische Singutbilln överprägt worrn weer. Dat Debut vun de Grupp hett sik goot verköfft. Gliektietig geev dat ok en Tour dör Skandinavien. Emma Härderlin is in dat Johr dorop denn offiziell Liddmaat vun Garmarna worrn. Bi dat nafolgen Album Vittrad sünd bi’t Afmischen Sequenzers un Sampling-Technik insett worrn. Dat Album is 1994 in de USA mit engelsche Översetten vun de ollen Texten rutbröcht worrn. Dorna hett de Musikgrupp en lange Tour
De Titel vun dissen Artikel is nich op Platt. Allendorf (Sundern) is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. De Oort heet op Platt op jeden Fall anners. Allendorf is een Deel vun de Stadt Sonnern in’n Hoochsuerlandkreis. He hett mehr denn 1 500 Inwahners. In Allendorf gifft dat Hügelgräver ut de Bronzetiet. De Ortschaft weer in de Graafschap Arnsberg. 1424 geev de Kölner Arzbischop Dietrich II. von Moers de „Stat“ de lieken Rechten, de de anneren Städer vun de Graafschap Arnsberg harrn. An’n 7. November 1629 verarvde de Börger Kaspar Kellermann, de op’t grote Holtfüür lebennig verbrannt worr, sien Huus un Goot togenütt de School. Bit’t End vun’t Hertogdoom Westfalen weer Allendorf ene Stadt. 1801 harr de Oort 68 Hüüs. 1802 kehm Allendorf mit't Hertogdoom Westfalen an Hessen-Darmstadt un 1816 an Preußen. In disse Tiet höörde de Stadt bi’t Amt Essel. 1811 kehm Allendorf an’t Amt Balve. In de preuß'sche Tiet worr de Oort sülvst Seet vun’n Amt, dat to’n Kreis Arensperg höörde. Allendorf worr ene Landgemeen. 1906 worr dat Amt na Sonnern verleggt. 1961 harr Allendorf op ene Fläck vun 13,37 km² 1004 Inwahners. Allendorf worr
De Bundsautobahn 7 (Afk.: BAB 7, in Kortform ok A 7 nöömt) is en Autobahn in Düütschland, de vun Noord na Süüd, vun de däänsche Grenz bi Ellund bit na de öösterrieksche Grenz bi Füssen löppt. Se geiht dorbi dweer dör de Bundslänner Sleswig-Holsteen, Hamborg, Neddersassen, Hessen, Bayern un Baden-Württemberg. Mit en Läng vun 945,6 km is se opstunns de längste Autobahn in Düütschland un de längste natschonale Autobahn in Europa. De hüütige BAB 7 folgt op de Streck twüschen Flensborg un Hamborg den histoorschen Ossenweg un is ok in Hensicht op de weertschoppliche Bedüden as Hannelsweg vun Skandinavien na Süüden as den sien Nafolger antosehn. Twüschen de Anslussteden Tarp un Oowschlag is de Autobahn op twee Afsnitten för militäärschen Bruuk as Autobahn-Helpsflaagplatz utboet. Bi Rendsborg geiht de A 7 op de 1498 m langen Europabrüch över’n Noord-Oostsee-Kanal. Dat is de tweetlängste Stratenbrüch ut Stahl vun Düütschland. Dat gifft twüschen de Hamborger Landsgrenz un de Anslusssteed Koldenkarken as ok twüschen de Anslusssteed Niemünster-Süüd un dat Autobahndreeeck Bordesholm de Mööglichkeit, in Richt na Noorden de Standspoor mit Help vun Verkehrsleddsystemen as drüdden Fohrstriepen freetogeven. Dat warrt sünners in de Sommerwekenennen maakt, üm bi starken Verkehr na Däänmark Staus to hinnern. In
Arnsberg betekent Arnsberg, Oort in de Marktgemeen Wildflecken in’n Landkreis Bad Kissingen, Bayern, Arnsberg, Oort in de Marktgemeen Kipfenberg in’n Landkreis Eichstätt, Bayern, Arnsberg, Oort in de Stadt Wipperfürth in’n Oberbergschen Kreis, Noordrhien-Westfalen, Arnsberg, fröheren Oort in’n Cape Girardeau County, Missouri, USA, Arnsberg, düütschen Naam von’n Oort Podgórze in de Gemeen Kowary, Woiwodschop Nedderschlesien, Polen, Arnsberg, düütschen Naam von’n Oort Pobeda, Oblast Kaliningrad, Russland, Arnsberg, Barg in de Rhön, Landkreis Rhön-Grabfeld, Bayern, Arnsberg, Barg in de Rhön, Wartburgkreis, Döringen, Arnsberg, Barg in’n Döringer Wald, Landkreis Schmalkalden-Meiningen, Döringen, Arnsberg, Barg in’n Döringer Wald, Wartburgkreis, Döringen, Arnsberg, Barg in dat Département Moselle, Frankriek, Arnsberg, düütschen Naam von’n Barg Arnoltický vrch in Tschechien. Dat is ok de hoochdüütsche Naam von Arensperg, Stadt in’n Hoochsuerlandkreis, Noordrhien-Westfalen, Arnsbarg, Barg von de Hüttener Bargen in’n Kreis Rendsborg-Eckernföör, Sleswig-Holsteen. Arnsberg is de Familiennaam von Paul Arnsberg (1899–1978), düütschen Schriever, Historiker un Journalist, Rosa Arnsberg (1908–2010), düütsche Förderin von dat Verständnis von jöödsche un nich-jöödsche Düütsche. Kiek ok bi: Arnsborg, Arnsburg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen
De VfL Wolfsburg is en Sportvereen in de Stadt Wulfsborg in Neddersassen. He is grünnt wurrn an'n 12. September 1945. Hüdigendags höört dor bi 5.200 Liddmaten in 29 Afdelen to. In dat Johr 2001 is de VfL Wulfsborg-Football GmbH grünnt wurrn. Unner düssen Naam speelt de Lizenzspeler-Mannschoppen in de düütsche Football-Bundsliga vun de Froons- un de Mannslüüd. Vun den 28. November 2007 af an höört de GmbH to 100% to de Volkswagen AG. In düsse Saison speelt de VfL Wulfsborg mit düsse Mannschop: De Vereen speelt in de Volkswagen-Arena in Wulfsborg. Stefan Effenberg, een vun de beröhmtesten düütschen Spelers, end't sien Tiet in de Bundsliga in Wulfsborg. Düütsch Meester: 2008/09 Düütsch Viezmeester: 2014/15 DFB-Pokalsieger: 2014/15
Bottrop is ene grote Stadt in't nördelke Ruhrrebeet, in't Vest Riäkelhusen. Gladbeck höör in de 1970er Johren för en korte Tied to Bottrop to. Stadtdelen sünd Batenbrock, Boy, Ebel, de Eigen, Ekel, Feldhausen, Fuhlenbrock, Grafenwald, Hardinghausen, Holthausen, Im Loh, Kirchhellen, Kuhberg, Lehmkuhle, Overhagen, Vonderort, Welheim un Welheimer Mark. In de Stadt Bottrop gifft dat ringere FDP- un Grönen-Andeele, as annerwegens in dat Ruhrrebeet. Just so, as in Witten bedeeligt sik bannig veele Wahlberechtigten an de Wahlen. Vergleken mit den Rest vun't Ruhrrebeet gifft dat In Bottrop tämlich veele Stimmen för de CDU (bloß nich in den Bezirk Süüd). De Katholizismus is hier so stark, as in wenig annere Städer in't Ruhrrebeet. Ok de Kommunismus kann sik sehn laten. Bottrop harr noh de Krieg dat beste Resultat vun de KPD mang de Stadtkreisen in Düütschland. Nu gifft dat wedder ene Fraktion vun de DKP. Bottrop gellt bi veele Lü as Stadt mit veele poolsche Inwahners, man hüdigendags sünd dat nich so veele, as in annere Städer. Josef Albers August Everding Theo Jörgensmann
Herne is ene Grootstadt in't westfälsche Ruhrrebeet, de 1975 ut de groten Städer Wanne-Eickel un Herne makt warr. Met sien nördlichen Deel ligt Herne an de Iämscher. De Rhien-Herne-Kanal hett sien Naam vun de Stadt. In Sodingen gifft dat de grötste gebäudeintegrierte Solaranlage in de Werlt. Herne is ene vun de dichtestbesiedelten Städer in Düütschland. Herne is de tweedlüttste, noh Offenbach an’n Main, vun de Fläche in Düütschland. Herne is, noh Gelsenkiärken un Hamm de ärmste Grootstadt in Noordrhien-Westfalen. Stadtbezirk Herne-Mitte: Baukau, Herne, Holsterhausen Stadtbezirk Eickel: Eickel, Röhlinghausen Stadtbezirk Sodingen: Börnig, Holthausen, Horsthausen, Sodingen Stadtbezirk Wanne: Baukau (kl.D.), Crange, Unser Fritz un Wanne Frankriek Hénin-Beaumont, Frankriek, sied 1954 (sied 1971 ok mit Beaumont) Vereenigt Königriek Wakefield, England, Vereenigt Königriek vun Grootbritannien un Noordirland, sied 1956 Nicaragua Insel Ometepe, Nicaragua, sied 1988 Russland Belgorod, Russland, sied 1990 Düütschland Eisleben, Sassen-Anholt, Düütschland, sied 1990 Polen Konin, Polen, sied 1991 Helmut Benthaus (*1935), düütsch Footballnatschonalspaler Kurt Edelhagen (1920-1982), düütsch Bigband-Leader Eugen Kohlenbach (1930-2016), Landdagsafordneter vun Neddersassen Joachim Król (*1957), düütsch Schauspeler Günter Sawitzki (1932-2020), düütsch Footballnatschonalspeler Westfälisches Städtebuch; Band III 2. Teilband aus Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des
Hans Mühlenfeld (* 11. September 1901 in Hannober; † 14. Oktober 1969 in Isernhagen) weer en Politiker – vun de DP, later vun de FDP – un Bottschopper. Mühlenfeld hett in Chöttingen Rechtswetenschoppen studeert. Dor is he in’t Sommersemester 1929 Liddmaat vun de Bursenschop Hannovera worrn. Na 1945 weer he Mitgrünner un vun 1950 an Viezvörsitter vun de Düütschen Partei. 1947 is he för korte Tiet Böverkreisdirekter vun’n Landkreis Bremervöör wesen un weer ok’n Afordenten vun’n Neddersass’schen Landdag. 1948/49 hett he to’n Weertschopsraat vun de Bizoon för Neddersassen. He weer dor Vörsitter vun’n Wahlproovutschuss. Vun 1949 bit 1953 weer Mühlefeld Afordente vun’n Bundsdag un övernehm na’n Dood vun Friedrich Klinge an’n 21. Dezember 1949 in Frakschoonsvörsitt vun de Düütschen Partei. He weer dorvör als Viez in de Frakschoon wesen. He hett denn sien Mandat afgeven, üm dat he Bottschopper vun de Bundsrepubliek in de Nedderlannen warrn schüll. Dat weer he bit 1958 un is dorna bit 1962 as Bottschopper na Australien gahn. Na’t Tosamensluten vun de DP mit den GB/BHE is he ut sien Partei rutgahn un weer vun 1963 bit 1967 Liddmaat vun de FDP, för de he 1963 bit 1965 Kultusminister vun Neddersassen weer. Hans Mühlenfeld: Politik ohne
De SC Freiborg is en Football-Vereen ut de Bundsliga bi de Froons- un de Mannslüüd. Van 1991 bit 2007 weer de Trainer vun de Mannslüüd Volker Finke, boren in Nienborg. Jörg Heinrich, Jens Todt un annere beröhmte Footballspelers hebbt bis den SC Freiborg speelt. De SC Freiborg speelt in’t MAGE SOLAR Stadion. Dat weer mol dat Dreisamstadion, wat in de eerste Bundsligasaison stets utverkoopt weer, wat dat eerste Mol weer, dat dat bi en Vereen so weer.
Tirana is de Hööftstadt vun de Republik Albanien. Se is dat wertschapliche, kulturelle, akademische un politische Zentrum vun dat Land. Se is ok de gröttste Stadt (mit 600.339 Inwahner (Stand: 2006)) vun dat Land. Dor gifft dat Universitäten, Museen, en internatschonal Flooghafen un männig kulturell Inrichtungen. De Ümgegend vun Tirana is all siet de Oldsteentiet bewahnt. Dat Oldste, wat man bit jetzt in dat Stadtrebeet funnen hett, stamm ut de Römertiet. En richtig Siedlung hett man aber eerst in’t 17. Johrhunnert ünner osmaansch Herrschaft grünnd. 1614 hett en örtlich Feudalherrscher an de Krüüzung vun twee Hannelsweeg en Moschee, Bäder un en Markt erricht un hett den Oort "Tehran" nömmt. Tirana bleev lang lütt un unbedüüdend, bit de Stadt 1920 as Hööftstadt bestimmt wurr. Wilfried Heller (Hrsg.): Abwanderungsraum Albanien - Zuwanderungsziel Tirana. Potsdam 2003. (=Praxis Kultur- und Sozialgeographie. 27). ISBN 3-935024-68-1 Beat Bieri: Tirana in Farbe. Velvet-Edition, Luzern 2003 (Fotoband über Aktion der Stadt die Häuser knallbunt anzumalen, sowie Interview mit dem Bürgermeister Edi Rama) Dietmar Richter: Flächennutzungswandel in Tirana. Untersuchungen anhand von Landsat TM, Terra ASTER und GIS. (= Praxis Kultur- und Sozialgeographie; 42). Universitäts-Verlag, Potsdam 2007, ISBN 978-3-939469-64-3 (Volltext) Offiziell Websteed vun de Stadtverwaltung Die Wiedergeburt der Stadt -
Castrop-Rauxel is ene Stadt in'n Kreis Riäkelhusen in'n Nörden vun't Ruhrrebeet. Castrop-Rauxel gifft dat, wiels hie Bergbu weer. Castrop-Rauxel liggt twüschen Herne un Düörpm. Catrop-Rauxel is de eenzig Gemeente vun'n Kreis Riäkelkusen op't Rebeet vun de ehemaalsche Graafschap Mark. As Wattsche, Gelsenkiärken un wenige anner Rebeden vun de Grafschaap Mark, weer dat Rebeet vun't Castrop-Rauxel vun uns Tied, denn sterker kathoolsch. De Vörsitter vun de Junge Union, NRW-Binnenminister un Landdagspräsident vun inst Josef Hermann Dufhues weer vun hie. Ok Wolfram Wuttke, de mit de 1. FC Kaiserslautern 1990 Pokalsieger weer un Klaus Fichtel sünd vun hie.
Disse Artikel is man blots en Stubben. Du kannst Wikipedia helpen un em verbetern. „Beernt“ wiest op düsse Siet. Dat Woort hett noch annere Bedüden: För den Vörnaam, kik bi: Beernt (Vörnaam). Dat Swien warrt latiensch ok Sus scrofa nöömt un höört to dat Veehtüüch. Uns Huusswien stammt vun dat Wildswien af. De Swien freet meist allens. Dorwägen köönt se ok ut’n Drang födert warrn. De eersten Huusswien hebbt se in Anatolien holen, wat in de Törkie liggt. Dat was in dat 7. Johrdusend v. Chr. In Middeleuropa gifft dat Funnen ut dat 4. Jahrdusend v. Chr., ut de Swiez, woneem se dat Torfswien (Sus scrofa palustris) funnen harrn. Bet to dat 18. Johrhunnert hen wörrn de Swien meist as half wild holen. Se güngen op de Mast, besünners in’t Ekenholt (Eckermast). Later keem dat denn, dat de Swien in’n Stall holen wörrn. In de ökoloogsche Landweertschop warrn de Swien nu wedder mehr na de Natuur holen un hebbt’n grötter Rebeet, sünd dat hele Jahr buten un hebbt lütte Ünnerstännen op de Swienswisch. Dat gifft denn ok betere Swien, un dat Fleesch is’n leckere Köst. Na ene Drachttiet vun 115 bit 118 Daag smitt de Söög sess bit twölf Farken.
Gladbeck is en Stadt in’n Kreis Riäkelhusen. Dor leevt 75.520 Inwahner (31. Dez. 2009) up en Rebeet von 35,9 km². Gladbeck harr na de Tweete Weltkrieg bannig gaude Resultate vun de KPD un denn ok vun de DKP. Gladbeck weer kort in de 1970er Jahr Deel vun Bottrop. Gladbeck liggt twüschen Bottrop un Gelsenkiärken in’n Westen vun Riäkelhusen. Dat Stadion Gladbeck faat 37.684 Lüüd. Vundaag is dat Landsleistungsstüttpunkt för Lichtathletik.
De Bundsautobahn 210 (Afk.:BAB 210 oder ok A 210) is en regionale Autobahn in Sleswig-Holsteen. Se hett en Läng vun 27 Kilometern. De BAB 210 is in de Johren 1987 bit 1989 för den Verkehr freegeven worrn un verbinnt de Städer Kiel un Rendsborg un pedd in dit Rebeet an de Steed vun de Bundsstraat 202. Op ehr helen Läng gifft dat keen Standsporen, man blots Nootbuchten all 500 Meters. Ut den Grund gellt för de vullstännige Autobahn en Snelligkeitsbegrenzen op 120 km/h. De A 210 löpt in Oosterrönfeld in de B 202 ut. Vun dor ut föhrt se na Oosten un krüüzt an’t AK Rendsborg de A 7. Kort vör Kiel münnt se in de A 215 in. Naue Streckenbeschrieven vun de A 210 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20 | A 21 | A 23 | A 24 | A 25 | A
Datteln is ene Stadt in't nördelke Ruhrrebeet, in'n Kreis Riäkelhusen. Datteln is bi Düörpm in't Vest Riäkelhusen. Datteln liggt an de Datteln-Hamm-Kanal Wesel-Datteln-Kanal Düörpm-Eems-Kanal Rhien-Herne-Kanal un is de gröttste Kanalknotenpunkt in Europa.
Iesenack is en kreisfre’e Stadt in’n Westen vun Döringen. Iesenack liggt an de Hörsel an’n Noordrand vun’n Döringer Woold un hett 41.567 Inwahners (Stand Enn 2013). Bekannt is Iesenack vör allen dör de Wartborg, de över de Stadt liggt un to dat Weltkulturarv vun de UNESCO höört. De Wartborg weer in dat Middelöller de Sitt vun de Landgrafen vun Döringen un dor hett ok Martin Luther dat Ne’e Testament ut dat Greeksche in’t Düütsche översett. 1817 weer op de Wartborg dat Wartborgfest, wat en wichtigen Wegpunkt na’n Vormärz weer. Johann Sebastian Bach (1685-1750), Komponist Iesenack. Mehr Biller, Videos oder Audiodateien to’t Thema gifft dat bi Wikimedia Commons. Websteed vun Iesenack (hoochdüütsch)
De Scheed oder Vagina (lat. vāgīna „Hüls“, in’t klassische Latien weer dat Woort noch nich in sien anatoomsch Bedüden bruukt) is en primäär Geslechtsorgan bi Fronslüüd as ok bi Seken vun annere Söögdeerten. De Vagina is schlauchförmig un liggt twüschen den Schedenvörhoff un den Modermund. Ehr Funkschoon is, bi’n Sex den Pint optonehmen. Wiel den Vörgang vun en Geboort deent se butendem as Geboortskanal. De Beteken Vagina warrt sünners bi de Söögdeerten bruukt, liekers warrt de aver ok anwennt bi de Beschrieven vun vergliekbore Organen bi annere Ornen vun Beester. En Vagina is to’n Bispeel ok in de Anatomie vun Insekten to finnen. Dor liggt se an’t achte Afdeel vun Achterlief un billt en unpoore Struktur, de mit Chitin utkleedt is un bi’t Begatten den Aedeagus vun’t Heken opnimmt. Dat is dat analoge Organ to’n Pint bi de Insekten. De Scheed un de annern Geslechtsorganen vun Fronslüüd gellt in vele Kulturen as en Tabuthema, över dat een nich snackt. Faken warrt de Fehler maakt, de buteren Geslechtsorganen vun en Fro, also de Puus (Vulva), as de Scheed to beteken. Jüst so verkehrt is ok antonehmen, dat de Vagina bi dat Fronslüüd dat Geslechtsorgan slechthen is. De Vagina is’n dehnboren, muskulären
Jodut (ok tiodute, jodute, jedute etc.) is en olen Slachtroop un en Roop na Help, de bi de olen Sassen un in Hansetieden begäng weer. Jodut is to’n enen ropen worrn, wenn de Kriegers in de Slacht tagen sünd. To’n annern weer dat en Roop üm Help, to’n Bispeel wenn een nachtens överfallen worrn is (de Stadtrechten vun de Hanseöörd hebbt in’t Middelöller Strafen fastleggt för Lüüd, de nachts ahn Grund Jodut ropen hebbt). Dat Jodut-Ropen harr dor ok en rechtlichen Sinn bi. Wenn en Straafsaak naher vör Gericht verhannelt warrn schull, denn weren dé Lüüd, de to Help kamen weren, ok de Tügen för de Daad. Ok vör Gericht sülvst hebbt se bi welk Straafdaden noch wedder Jodut ropen. To’n Drüdden is dat aver mit de Tied ok en Utroop vun allgemeen Wehklagen worrn. Vun dat Jodut-Ropen vör Gericht hebbt wohrschienlich ok de Jedutenbargen (de bekanntste is in Bremerhoben) den Naam kregen. Wohrschienlich sünd de Jedutenbargen ole Gerichtsplätz wesen. En annern Ansatz is, dat de Jedutenbargen ole Utsichtsbargen weren, wo se vun utkeken na frömme Scheep, to’n Bispeel de Normannen, un denn, wenn nödig mit Jodut-Ropen dat Kriegsvolk tohoopropen hebbt (de Jedutenbargen bi Bremerhoben sünd dicht bi de Noordsee).
De Jumfern oder Liekflunken (Zygoptera) sünd en Unnerorden vun de Insekten. Se maakt mit twee annere Unnerorden de Orden vun de Goldpeer ut. Över de ganze Welt hen gifft dat bi 2.700 Aarden vun Jumfern, dormank 49 Sorten in Europa. Jumfern könnt vun de Echten Goldpeer (Anisoptera) goot ut'neen holen weern vunwegen en paar sünnerliche Kennteken: Se sünd allgemeen lichter boot; de Ogen sünd tämlich lüttjet un staht wiet ut'neen; wenn de Deerter sitten gaht, weert de Flunken vun de Jumfern na achtern över dat Lief tohopenfoolt' (bloß nich bi de Diekjumfern). Bi en Echt Goldpeerd staht se na de Siet hen af. De Vör- un de Achterflunken sünd bi de Jumfern liek groot. Dor kummt ok de wetenschoppliche Naam Zygoptera vun her, dat heet up Platt: Liekflunken. De Jumfern un ok de Echten Goldpeer kennt en Unvullstännigen Gestaltwessel. De Larve strepelt ehre Huut af un warrt denn na dat leste Mol en Insekt mit Flögels un mit faken dannige Farven. De Larve is tämlich lüttjet, bit hen to um un bi twee cm, mit en small Achterlief, wo dree Steertkemen an sitten doot. Se röögt sik dör Hen- un Herswutschen vun dat Achterlief (Bi Echte Goldpeer gifft dat en